Foto: RIA Novosti Rossiya Xavfsizlik kengashi kotibi Nikolay Patrushev Markaziy Osiyo va Kavkazorti davlatlari orqali giyohvand moddalar tranziti hamda Xitoy, Yevropa va Ukrainadan giyohvand moddalar yetkazib berilishi oshganini ma’lum qildi. "Xalqaro jinoiy guruhlar tomondan giyohvand moddalarni tarqatish uchun internet va elektron to‘lovlar faol ravishda qo‘llanayotganini, Xitoy, Yevropa va Ukrainadan giyohvand moddalar yetkazib berilishi, afg‘on giyohvand moddalari ishlab chiqarishi, Markaziy Osiyo va Kavkazorti davlatlari orqali giyohvand moddalar tranziti oshganini qayd qilmoqdamiz", deb aytdi Patrushev "Rossiyskaya gazeta" nashriga bergan intervyusida. Uning aytishicha, giyohvand moddalar trafigini tashkillashtirishda eng ko‘p jinoiy faollikni an’anaviy ravishda muhojirlar namoyon etmoqdalar.